經數:一五九六

經名:攝大乘論釋論卷第三

頁數:二八一

上        欄

1阿梨耶識中自種子生故. 彼方便善心非無

功力. 得爲增上緣則爲功力. 但非因緣. 由彼

增上故. 色界心得生. 如是破色欲時亦爾故

出世間淨章第十五

論曰. 云何出世淨不成. 如世尊說. 從他聞

音及2自正思惟. 由此二因正見得生. 此他音

聲及正思惟. 爲熏耳識爲熏意識. 爲熏耳意

二識. 於彼法中起正思時耳識不生. 意識亦

爲餘識別攀緣所3間. 若於正思惟相應心生

時. 彼意識久滅過去. 聞所熏及熏習皆不得

有. 何處得種子. 於後時生正思惟相應心.

與正思惟相應者是世間心. 與正見相應者

是出世間心. 無有共生共滅義故不. 爲彼所

熏. 旣不被熏則爲種子不成. 是故出世間淨.

離一4切種子果報識亦不成. 彼中攝持聞熏

習5種不成故   釋曰. 如出世淨不成今當顯

示. 於他音聲及正思惟者. 謂正與聲相應思

惟. 此意識爲餘識別攀緣所*間者. 謂與正

見相應出世心隔6絶故. 若正思惟相應心生

者. 謂於後時正思惟. 彼久滅過去者. 謂前

意識已謝滅經無量時聞所熏及熏習皆不得

有. 云何得以此爲因生後正思惟相應意識

彼中者. 謂世間意識中. 聞熏習者由聞他音

聲熏習意識中. 若作是念彼攝持種子不成

故. 謂攝持出世淨種子不成故. 若有種子生

義可成

論曰. 復次此一切種子果報識旣爲染法因.

云何復成彼對治出世心種子. 又此出世心

昔未曾有故無熏習. 旣無熏習從何種子而

中         欄

生. 汝今應答. 善淸淨法界所流津液聞熏習.

爲種子得生  釋曰. 此果報識旣爲障□因

體. 卽不成彼對治因體. 又此出世心初未曾

有者. 謂昔來未生故. 無熏習者由昔來未生

彼出世心熏習. 決定未有故. 善淸淨法界所

流津液聞熏習爲種子得生者. 爲別異聲聞

故言善淸淨法界所流津液聞熏習. 由善淸

淨法界滅智障煩惱障故. 名善淸淨法界. 所

流津液者卽是所說法. 謂修多羅等. 於此法

界所流津液修多羅. 聽聞故名法界所流津

液聞. 卽此聞熏習故名法界所流津液聞熏

習. 又復聞卽是熏習故. 名聞熏習. 彼聞熏

習住阿梨耶識中爲因. 生起出世心

論曰. 此聞熏習爲是阿梨耶識自性. 爲非若

是阿梨耶識自性. 云何得成對治種子. 若非

彼識自性. 此聞熏習種子依止云何可見. 乃

至佛菩提位所有聞7熏隨在何身中. 與果報

識同相而生. 猶如水乳然非阿梨耶識. 以成

彼對治種子故  釋曰. 所有聞熏習. 爲是阿

梨耶識自性爲非. 設爾何失. 若是阿梨耶識

自性. 云何阿梨耶識還自成對治種子. 若非

彼識自性此聞熏習應別有依止. 乃至佛菩

提位. 所有聞熏習者. 卽是善淸淨法界所流

津液熏習力故. 隨在何身中者. 隨於何身中

同體而生. 然非彼自性. 猶如水乳雖復一體

而生. 然此聞熏習非阿梨耶識. 以對治阿梨

耶識故

論曰. 於中依下熏習成中熏習. 依中熏習成

上熏習. 由聞思修數習故  釋曰. 於中下中

下        欄

上者. 應知聞慧思慧修慧. 一一各有三等. 復

有別義聞慧爲下思慧爲中修慧爲上. 聞思

修數習者. 於聞等中增上修行. 以下品爲因

得中品. 中品爲因得上品故

論曰. 彼聞熏習種子. 隨下中上應知皆是法

身種子. 是阿梨耶識對治故. 非阿梨耶識所

攝故. 出世善淸淨法界所流津液故. 雖是世

間爲出世心種子. 體出世心未生時. 爲現起

煩惱對治故. 惡趣對治故. 一切惡業朽壞對

治故. 能隨順得親近諸佛菩薩故. 雖是世間

初修行菩薩所得. 應知皆法身攝. 聲聞緣覺

所得解脫身攝  釋曰. 現起煩惱對治者. 謂

欲等出生爲除滅因故. 由除滅煩惱故. 對治

惡趣應受後報惡道業. 爲彼朽壞因. 擧要言

之. 過去未來現在. 一切惡業對治故. 於未來

世自身得親近善友因故. 初修行者. 謂凡夫

法身攝者爲法身種子體故. 解脫身攝者. 謂

爲諸聲聞解脫因體故. 何以故. 由聲聞唯得

解脫身. 不得法身故

論曰. 此非阿梨耶識. 法身解脫身所攝. 隨下

中上次第增. 如是果報識漸減依止. 卽轉依

止. 一切轉已此一切種子果報識悉無. 種子

卽一切皆滅. 復次非阿梨耶識與阿梨耶識

同處而生. 猶如水乳. 云何一切皆滅. 如鵝飮

水中乳. 又如世間離欲不靜地熏習滅. 靜地

熏習增依止卽轉  釋曰. 如阿梨耶識. 與非

阿梨耶識同處而生. 然阿梨耶識盡. 非阿梨

耶識. 在如[&FFFF]#飮水中乳. 乳盡水在. 以此顯

示. 應知. 又如世間離欲. 於一阿梨耶識中. 不

經數:一五九六

經名:攝大乘論釋卷第三

頁數:二八二

上     欄

靜地煩惱熏習滅. 靜地善法熏習充滿依止

得轉. 出世熏習亦爾故應知

順道理章第十六

論曰. 如入滅盡定說識不離身. 此成立果報

識不離身. 以滅盡定不爲對治此識故生. 亦

非出定時此識復生. 此果報識斷已非結餘

生不得更生  釋曰. 滅盡定說識不離身者.

此爲成就有阿梨耶識. 由世尊說識不離身

者. 若離果報識餘識不成. 何以故. 以滅盡

定對治生起識故生. 見此定寂靜故. 若復執

言出定時識更生. 由此意故名爲識. 不離身

者. 此義不成. 何以故. 以出定時識不更生. 此

果報識相續斷已. 若離託生時不得更生

論曰. 若人執以意識故. 說滅盡定有心者. 彼

人所執心不成. 定義不成故. 攀緣相不可1得

故. 善根相應過故. 不善無記不相應故. 想

受共行過故. 則有觸故. 三摩提中此有力故.

唯滅想是過故. 思惟卽與信等善根俱起過

故. 能依離所依不可得故. 有譬喩故非一切

行者亦不有故  釋曰. 若人執以意識故說滅

盡定中有心. 彼人所執不成心. 以定義不成

故. 若欲令離如先所說自相阿梨耶識. 於生

起識中隨一識滅盡定中有此心者. 此義不

成. 何以故. 定義不成故. 未曾見心離於心法.

如餘心法未曾離心. 若想受不滅不得滅名.

則此定不復成定. 若存有阿梨耶識則無此

過. 爲寂靜住故. 對治彼怨. 其餘心及心法故

滅定生. 阿梨耶識不分明故. 不對治此識故

生. 是故此定不得有餘心. 何以故. 攀緣相不

中     欄

可得故. 心及心法若相續不斷. 必有所緣相.

滅定若有心亦應不離所緣相. 此二俱不可

得故. 此定無有餘心. 若立有阿梨耶識則無

此過. 此識以攝持身得名故. 復次若滅定中

有餘識生者. 餘識必有善等分. 謂善不善無

記. 此心不得爲善. 若善應與善根相應此卽

相違故. 亦非識自性是善以離善根相應. 無

得善義. 故若定心是善. 則不許義至與無貪

等善根相應. 此不可許卽與一切處餘善心

不異故. 亦不得爲不善及無記. 與不善無記

不相應故. 離欲界欲時. 一切不善根已滅不

成不善. 亦非無記以此定是善故. 又不可以

此心爲善. 與想受共行過故. 若離善根不得

爲善. 但善必與善根相應. 如與善根相應. 必

與想受相應無有別因故. 所治現行復有能

治此義不成. 如欲等現行不得有不淨觀. 復

次定中若離阿梨耶識2有餘心者. 則有觸生

過. 今當以住餘定爲例. 但有其餘善根. 相

應定心生時必與觸俱. 謂因定生□爲相. 若

樂受觸若不苦不樂受觸. 以此觸爲緣故. 則

有樂受及不苦不樂受生. 何以故. 此觸於定

中有力故以見此觸於餘定中生二受有力故

於滅定中亦應爾. 無別障□因故. 若爾觸緣

受則至此義不成. 何以故. 唯滅想是過患故.

若言有觸緣受. 修行此定唯爲滅想此不可

許. 以說受想俱滅故. 又復不應有觸. 於餘

識中若有觸. 則有相應共有思惟. 信等善根

共生過故. 經說若有識與觸相應生. 則有

思惟俱生是故於定中思惟現行義得成. 若

下        欄

有思惟現行則是起作善心. 此必應與信等

善根俱生. 此義不可許. 若欲離如前所說過

失. 及離阿含相違過失. 故言拔去心法. 無

有心法. 唯有心在爲是. 此亦不成. 何以故. 從

所依中拔除能依不可得故. 心是所依心法

是能依. 此能依所依心及心法. 無始生死已

來更互相依未曾相離. 由此相引故. 必應與

無貪等善根相應. 若汝言定及定方便. □與

彼相違故. 無貪等不生唯善生者. 餘處未曾

見此道理. 何以故. 若法相應生. 必有津液果

相應生. 是故彼義不成. 復次更有不成. 如

世尊說. 身行滅乃至言意行滅. 於中身行者.

謂出入息. 語言行者謂覺觀. 意行者謂思惟

及想等. 如覺觀滅則語不得生. 如是意行滅

則意不得生. 若汝言如身行滅住於定中. 身

得不滅. 如是意行雖滅. 意猶得在. 此義不

然. 何以故. 有因緣故. 更有別身行. 爲身得

住因. 如世尊說. 由飮食命根及識等故. 雖無

出入息身亦得住. 意則不爾. 更無餘意行所

持故. 於彼定中不得以意識爲心住. 如世尊

說. 識不離身此說果報識. 何以故. 由有種

子故. 後出定時生起識從此而生. 此能依所

依一切時如是而生. 雖加功用不能令其相

離. 何以故. 有譬喩故. 此於世間中從生至

終. 更互不相離. 一切時共生. 無有能拔其能

依. 令離所依. 譬如四大及四大所造. 心法

亦爾. 無有道理令其相離留心獨在. 若言從

所依. 拔除能依不可得. 但以想受是過患故.

唯此二法不現行非餘. 此亦不成. 何以故. 非

經數:一五九六

經名:攝大乘論釋論卷第三

頁數:二八三

上        欄

一切處行者. 此中不有故. 經說滅盡定中識

不離身者. 卽是成就阿梨耶識是有. 以世尊

說識不離身故. 若離果報識餘識不成何以

故. 由滅盡定對治生起識生以是寂靜故. 若

有執從定起已. 識還從身生故. 言不離者此

亦不成. 以出定時識無更生義. 以彼1報識

若相續斷已. 離結後生無更生義. 若復執離

2阿梨耶識以意識故. 言滅盡定中有心者. 彼

心不得爲善不善無記. □不成故. 由此定善

故不可爲不善. 亦不得爲威儀工巧變化等

無記. 若言是果報記卽是阿梨耶識. 以無

第五無記故. 若言此心是善. 卽應與無貪等

善根相應. 又此心在時染汚意已滅. 但住善

中. 此善心卽有所依止. 及有所緣三事和合.

云何不生觸. 旣生觸云何不生受等. 若爾則

滅盡定義不成. 於中心及心法不滅故. 若汝

執言善心勢力引此定生. 由方便善心勢力

故. 此定雖善然不與無貪等善根相應. 若和

合有能得名和合. 是故此定雖善於三和合

無有能故. 此不爾如津流果生故. 以彼方便

心是善. 是故此定卽與善根相應故

論曰. 若復執色心次第生. 爲諸法種子. 此破

如前復有不成. 於無色界及無想天退墮. 從

滅盡定起此義不成. 阿羅漢最後心亦不得

成. 唯除次第緣義得成. 如是若離一切種子

果報識. 染汚淸淨皆不得成. 是故如前所說

相阿梨耶識成就是有

釋曰. 若執色心相續生諸法. 前刹那色爲後

刹那色因得爲種子. 初刹那識生後刹那識

中       欄

亦爾. 若從無色界退彼色久已斷絶. 云何得

種子復生於色. 若從無想天退. 及從滅定起.

此心久滅云何得爲後心生因. 若如是阿羅

漢無有得無餘涅槃. 以色心因不盡故. 此前

刹那色於後刹那色. 前刹那識於後刹那識.

應知但得次第緣. 不得爲因緣. 是故成就

阿梨耶識爲有. 若住生起識中轉依義不得

成. 此義今以三偈顯之

論曰. 此中有偈

菩薩善心中    則離於五識

無復有餘識    轉依何心作

對治爲轉依    未滅故不成

果因無差別    於滅則有過

無種子無體    許此爲轉依

彼無二無故    轉依則不成

釋曰. 菩薩善心中者謂善意識中. 卽是出世

對治相應故. 則離於五識者. 謂離眼識等五

識. 無餘識者. 謂離染汚意識及有流善識.

爲離有流善識故. 說善心已復說無餘識. 轉

依3何心作者. 謂於阿梨耶識中一切染汚種

子無復種子. 如此作故. 若言對治生爲轉依

者對治爲轉依. 非滅不成故. 煩惱滅故名爲

轉依. 非對治卽是滅. 何以故. 對治但是滅

因故. 若爾則是果因無差別. 彼滅卽有過故.

果者謂滅名爲涅槃. 因者謂對治名爲道. 彼

對治與滅則成一體. 又對治生時卽是涅槃

故. 若汝以無種子無體許此爲轉依者. 於生

起識無種子及無體. 如此爲轉依. 彼無二無

故. 轉依則不成故. 於住出世定時. 諸生4起

下        欄

識□不有故. 爾時無種子無及無體無. 是故

轉依義不成. 若有阿梨耶識諸生起識雖不

在. 彼種子在阿梨耶識中住則能作無種子

及無體. 由轉依不成故. 應知有阿梨耶識

差別章第十七

論曰. 復次此阿梨耶識差別云何. 略說或三

種或四種. 應知於中三種者. 由三種熏習差

別故. 一名言熏習差別. 二我見熏習差別. 三

有分熏習差別. 四種者一引生差別. 二果報

差別. 三緣相差別. 四相貌差別. 於中引生

差別者. 謂新生熏習. 若無此行緣識. 取緣有

不得成. 果報差別者. 以行有爲緣於諸趣成

熟. 若無此則無種子. 後有諸法生不得成. 緣

相差別者. 此卽是意所取我相. 若無此則我

取意念. 所緣不得成

釋曰. 如此成就阿梨耶識已. 今當顯示此

5識品類差別. 於此三種熏習差別中. 名言熏

習分者. 所謂如眼名熏習在果報識中. 爲彼

眼生因. 後果報眼根生時. 由此眼名言. 說爲

因故生. 耳等諸根一切名言差別亦如是. 我

見熏習差別者. 由染汚意中身見力故. 取阿

梨耶識爲我. 熏習生已則有此我彼他差別.

有分熏習差別者. 由善不善不動行力故. 於

諸趣中受生如此差別. 此義如後應知相初

廣說. 引生差別者. 謂攝聚種類差別所有. 新

生熏習者. 謂初起熏習時. 若無此阿梨耶識

引生差別則諸行生滅所熏習識. 由取所攝

持故生有現起. 此有不成. 能有後生故名此

爲有. 此有卽是善不善取之數習. 果報有差

經數:一五九六

經名:攝大乘論釋論卷第四

頁數:二八四

上     欄

別者由攝聚行有爲緣. 於諸趣中成熟. 若無

此阿梨耶引攝分. 則無有因. 於後有中諸法

眼等色根生起不成. 此卽是1報果故. 緣相

差別者卽此阿梨耶識分與彼依止染汚意我

見爲我取緣相. 若無此緣相阿梨耶識與染

汚意意俱身見爲因此我執所緣境不成. 此

卽是津液果

論曰. 於中相貌差別者. 此識有共相有不共

相. 無受生種子相. 有受生種子相. 共相者

是器世界種子故. 不共相者是各別內入種

子故. 此共相是無受生種子. 若對治起時不

共相障□滅故. 共相者他分別所持. 觀行者

於中見淸淨. 如於一切物中種種樂欲種種

見成故. 此中有偈

難滅及難知    所謂共相結

觀行者心異    於外大相中

淸淨者不滅    於中見淸淨

諸佛見淸淨    成嚴淨佛刹

2復有別偈

隨種種欲樂    種種見得成

觀人於一物    隨種種欲樂

種種見得成    所取唯有識

此不共相. 是有受生種子. 此等若不有器世

界及衆生世界轉生. 差別不成  釋曰. 相貌

差別者有多種. 於中謂共相不共相. 有受生

種子相無受生種子相. 此阿梨耶識爲一切

衆生所共器世界因體. 卽是無受生種子. 不

共相阿梨耶識者. 卽是各各自身色等諸入

因體. 卽是有受生種子. 若離如是相類阿梨

中        欄

耶識. 則一切衆生所共受用因. 器世界則不

成. 如是若離第二阿梨耶識衆生世界不成.

卽如枯木無所覺知

論曰. 復有[&FFFF]#惡相輕安相. [&FFFF]#惡相者是煩惱

小煩惱種子. 輕安相者是有流善法種子故.

若無此於果報身中. 有堪能無堪能差別不

成故  釋曰. [&FFFF]#惡相者謂身無堪能故. 輕安

相者謂身有堪能故

論曰. 復有受用相不受用相. 受用相者. 謂果

報已熟善不善種子. 不受用相者. 謂言說

熏習種子. 無始時戱論生起種子故. 若無此

數數所作善惡業. 得果受用此義不成. 此新

言說熏習出生亦不成  釋曰. 受用相者若

離此阿梨耶識. 數數所作善惡業得果而盡

不得成. 無受用相. 謂言說熏習種子者. 如

言說熏習差別中說. 無始時戱論生起. 種子

故者. 謂無始已來俗數流布因故. 若無此不

受用相. 阿梨耶識則無本新言說熏習. 生起

不成. 何以故. 於世間中. 無有3現在言說離

本得成. 若本不有今亦不有故

論曰. 復有相似相. 謂似幻焰夢□等故. 若無

此相似相阿梨耶識. 由虛妄分別種子故成

[&FFFF]#倒相. 此義不成  釋曰. 相似相者如幻事

爲因故. 卽得妄見象等相. 如是如是由阿梨

耶識相似相. 虛妄分別種子故. 有[&FFFF]#倒相. 若

無此彼[&FFFF]#倒相不成

論曰. 復有具相不具相. 具縛者是具相世間.

離欲者損減相. 有學聲聞及諸菩薩一分拔

離相. 阿羅漢□支佛如來煩惱障具拔離相.

下       欄

煩惱障智障具拔相者. 如其所應. 若無4此

次第滅煩惱義不成. 何因緣故善惡法果報

唯是無障無記. 此果報是無障無記故. 與善

惡不相違. 善惡更互相違. 若果報是善惡. 無

有道理得滅煩惱. 是故果報識唯是無障無

記  釋曰. 無障無記者. 於中無障者謂無染.

由無染無記故名爲無障無記. 非如色界生

以煩惱不善爲無記. 此果報若是善不善. 則

煩惱滅不得成. 何以故. 若是善更生善. 若

是不善更生不善. 則生死無有盡義. 生死者

卽是煩惱及有流等. 釋應知住止竟

攝大乘論釋*論卷*第三

攝大乘論釋*論卷5第四

*世親菩薩造

隋天竺*三藏□多*共行矩等譯

6應知勝相勝語7第二之一

8相章第一

論曰. 已說應知依止. 應知相云何可見. 此

略說有三種. 謂依他相分別相成就相. 此中

何者是依他相. 9阿梨耶識爲種子虛妄分別

所攝諸識. 何者是諸識謂身識身者識. 受者

識應受識正受識. 世識數識處識言說識. 自

他差別識善惡兩道生死識. 此中身識身者

識受者識. 應受識正受識世識數識處識言

說識. 此等從言說熏習種子生. 自他差別識

從我見熏習種子生. 善惡兩道生死識從有

經數:一五九六

經名:攝大乘論釋論卷第四

頁數:二八五

上          欄

分熏習種子生. 此等諸識攝一切界趣. 及煩

惱等依也相虛妄分別故. 得顯現. 此等諸識

虛妄分別所攝. 唯是識量. 無所有不實義顯

現依止. 此是依他相  釋曰. 今釋應知相中.

依他相略說者. 謂總要而說故. 虛妄分別所

攝者虛妄分別體性故. 此中身識者謂眼等

五界. 身者識者謂染汚意. 受者識者謂意界.

應受識者謂色等六外界. 正受識者謂六識

界. 世識者謂生死相續不斷. 數識者謂算計.

處識者謂器世界言說. 識者謂見聞覺知四

種言說. 此等九識皆是應知依止. 見聞等名

言熏習差別爲因. 自他差別識者謂依止身

差別. 以我見熏習爲因. 善惡兩道生死識者

謂生死趣無量種. 從有分熏習種子生. 此

等諸識者次前所說諸識. 攝一切界趣煩惱

者謂三界五趣及煩惱1等. 攝者彼識體性故.

依他相者依他爲體故. 此中虛妄分別所攝

者. 是彼體性故. 無所有不實義. 顯現依止

者. 是無所有不實義顯現因故. 此中無所有

者無實體故. 如我塵無有實義. 於無所有中

執取譬如我. 卽是無所有而有我相顯現. 此

所依止名顯現依止. 依止者因義故卽是依

他相

論曰. 此中何者是分別相. 於唯是識量無有

義中. 有義顯現故  釋曰. 分別相中言無有

義者. 譬如實無有我. 此唯有識量者. 於無有

義中而顯現故. 譬如我唯相似顯現故. 爲義

顯現者爲所取相顯現. 譬如無我而我相顯

現故

中       欄

論曰. 此中何者是成就相. 卽此依他相中. 彼

義相畢竟無所有故  釋曰. 成就相者此無

所有不實義. 顯現因中彼不實義顯現無所

有故. 如我相似相實無所有. 然無我是有

論曰. 此中身識身者識受者識. 應知是眼等

六內界. 應受識者應知是色等六外界. 正受

識者應知是眼等六識界. 其餘識卽是此等

諸識差別. 應知如是等識唯是識量以無義

故. 此中以何爲譬. 以夢等譬喩顯示應知. 譬

如夢中離義獨唯有識. 種種色聲香味觸舍

林地山等義相似相顯現. 此中實無有義. 以

如此譬應知一切處唯有識. 以此爲首. 復有

幻鹿渴□等譬喩. 應知猶如夢等覺時一切

處唯有識. 如夢唯是□者覺時何故不如是

轉. 實智覺者亦如是轉. 如正夢時此覺不生.

若夢覺已此智卽生. 如是未得眞實智覺此

智不生. 若得眞智覺此智卽生. 若未有眞

實智覺云何於唯識得起比知. 由阿含及道

理. 阿含者如十地經中世尊說. 三界唯心故.

又解節經中世尊說. 時彌勒菩薩問世尊言.

所有三昧境像云何與定心爲可說異爲不可

說異. 世尊言彌勒不異. 何以故. 定心所緣唯

識所顯. 我說爲識. 世尊. 若三昧境像不異定

心. 云何彼心還取彼心. 彌勒. 無有一法能

取餘法. 然彼心卽如是生亦如是顯現. 譬如

因面見影言我見影. 謂所見影異於自面. 彼

心亦爾如是生起. 卽於彼心. 謂有別物可見.

由此阿含及道理故得顯現  釋曰. 此唯有

識者. 如十地經及解節經所說故. 此攀緣唯

下       欄

識所顯故  我說唯識者此所攀緣唯識所顯.

此有何義爲顯唯識離義故. 由是識所攝故.

佛言我說爲識顯彼三昧境界是識故. 然如

是生起者爲彼相類而生故. 於中取爲別義

者. 於中謂於三昧境界中. 取爲別義者於彼

識影謂有別物. 爲所取體故

論曰. 如是於靜心中. 若見靑等爾焰影像.

卽見自心無別靑等義. 由此道理菩薩於一

切識中. 應須比知唯是識量. 又此靑等非憶

持識. 以所見境界現前住故. 於聞思中所有

憶持識. 攀緣過去但是彼影故成唯識. 以此

比量雖未得眞如智覺於唯識中則得比知

釋曰. 此三昧境界. 靑等影像亦非憶持識何

以故. 以非如昔所見. 卽於彼方處如是念

知故. 以現前故. 彼所有憶持識暗昧. 此現

前住者所見明淨. 若言於聞思中數習故. 彼

雖過去後思念時如昔而生. 此亦如是者. 彼

聞思已過去. 今則無有. 於無有中若更生. 此

卽是識似彼而生. 非過去已滅聞思. 是故此

義2於成唯識塵無所有卽得成就

論曰. 如前所說種種識. 譬如夢等者此中眼

識等識體唯識得成. 眼根等識體是色. 唯識

道理復云何可見此等由阿含及道理已如前

說. 此等若是識體何故似色顯現. 一類堅住

相續轉也. [&FFFF]#倒等煩惱住持故. 若異此於無

義中義[&FFFF]#倒則不成. 若無此煩惱障智障等

染則不成. 此若無此淸淨亦不成. 是故眼等

如是生起得成. 此中有偈

亂因及亂體    所謂色識體

經數:一五九六

經名:攝大乘論釋論卷第四

頁數:二八六

上        欄

及非色識體     前無後亦無

釋曰  眼識等識體非色故唯識得成. 眼根等

識體是色云何成唯識也. 此等如前阿含及

道理中已具顯示. 一類堅住相續轉者. 一類

者相似故. 堅住者多時住故. 由煩惱障智障

[&FFFF]#倒煩惱爲因故. 住持者卽是因也. 若離如

是等生起. 則無非義爲義[&FFFF]#倒心. 若無此煩

惱障染智障染則不有. 此義以偈顯示. 亂因

及亂體者. 謂色識體及非色識體. 如其次

第此中色識體爲亂因. 非色識爲亂體. 此因

體色識若不有. 彼果體非色識亦無

1差別章第一

論曰. 何故身識身者識. 受者識應受識正受

識. 於一切有身分共有和合生. 顯生分受用

滿足故. 何故世識等諸識. 如前所說種種識

生. 無始時生死流轉不斷故. 無量衆生界故.

無量世界故. 無量所作事更互言說故. 無量

攝取受用差別故. 無量愛非愛業受用果報

差別故. 受無量生老死差別故. 云何成立此

等諸識令成唯識. 略說有三相. 唯量義無所

有故. 唯二謂有相及見識故. 唯種種謂種種

相生起故. 此等諸識無有義故故名唯量. 有

相及見眼等諸識. 以色等爲相. 以彼等識爲

見  乃至身識爲見故. 意識者以眼等一切識

體乃至法識爲相. 以意識識爲見. 意識能分

別故. 又似一切識生起故. 此中有偈

唯量二種種    觀行人能入

得入唯心時    此心亦滅離

釋曰. 云何名具足身分受用. 此身識身者識

中       欄

受者識等五識. 應知一切有身者. 一時有故.

共有者一時生故. 所顯者因體故2成立三種

唯識義. 如前長行及此偈顯示. 於長行中言

唯量者. 唯是識量故. 一切所有諸識皆唯識

量. 何以故. 由所識義無所有故. 唯二者成立

有相及見故. 卽此一識一分成相. 第二分

成見. 此是眼等識二分故. 成立種種者還卽

此一識. 隨所起一分種種相生. 第二分爲能

取故. 若意識所取. 彼一切眼等識乃至法識

爲相. 卽此意識爲見故. 種種者唯意識爲彼

事. 以不定故. 其餘諸識有定境界. 又不分別

故. 是故3若能分別則名爲見. 以如是道理得

成唯識. 偈言. 入唯量者無有義故. 入唯二

者有相及見識故. 入種種者由識種種相貌

生故. 觀行人能入者. 謂修行人相應故. 何

得入唯心時. 此心亦滅離也. 由正入唯心時

則義無所有. 識亦不有. 若無所取義. 云何得

有能取心也. 唯二及種種者. 但是說入唯量

因緣. 餘義如前所說

論曰. 一種4諸師說. 卽此意識彼彼依止生.

得彼彼名. 如意思得身口業名. 此意識於一

切依止處. 生種種相貌. 似二而生唯似義故.

似分別故. 一切處亦似觸而生. 色界中意識

依止身故. 如餘色根依止身故  釋曰. 有諸

菩薩. 欲令唯有一意識次第生起. 今當顯示.

譬如意思得身口業名者. 如意思於身門中

生名身業. 於口門中生名口業. 意業亦爾. 如

是一意識若依止眼生則得眼識名. 如是乃

至依止身生得身識名. 此中離意識外更無

下      欄

餘識. 唯除阿梨耶識. 若汝言眼等根無分別.

若意識依止彼生亦應無分別. 如染汚意依

止染汚故. 生起亦染汚. 此亦應爾者. 如論

說於一切依止處. 生種種相貌似二而生. 唯

似義故似分別故. 是故無妨. 於中一切依止

處者. 謂依止眼等處故. 種種相貌似二而生

者唯似義故似分別故. 由此二句故可得了

知. 此二句所說卽是一識一分似唯義而生.

第二分於彼似義中. 似分別而生. 是故前說

無過. 又一切處亦似觸而生. 謂於有色處

心在定中. 五識不行於色身中有內受生. 如

餘色根依止於身者. 如眼等根依止於身. 此

諸根由依止身故卽於自身能作損益. 意識

亦爾. 依止身故令身損益. 應知復有別義如

身根依止於身. 若有外緣來觸. 卽於身根中

似觸而生. 此似觸生時卽於自依止身中. 爲

損爲益. 意識亦爾. 依止身故似觸生時. 亦卽

於身爲損爲益

論曰. 此中有偈

遠去及獨行    無身住空窟

能伏難伏心    我說爲梵行

釋曰. 彼諸菩薩成就所說. 故引諸阿含偈. 言

遠去者攀緣一切境界故. 獨行者更無第二

故. 無身者離色身故. 住空窟者隱在色身空

窟中故. 能伏者自在作用故. 難調伏者鄙惡

故

論曰. 又如經說. 此五根等所行境界. 皆意能

受用. 彼等亦依止於意   釋曰. 復有阿含說.

此等五根所行境界意能受用者. 若根所

經數:一五九六

經名:攝大乘論釋論卷第四

頁數:二八七

上       欄

行處名爲境界. 此意能分別一切法故. 一一

境界各各受用故名能受用. 彼等亦依止於

意者. 爲彼等諸根生時此爲因體故. 何以故.

若意有別緣則眼等不生

論曰. 又如經說十二入中. 說六識身爲意入

釋曰. 復有阿含說六識身說名爲意. 無別

餘識名故. 佛說六識身名爲意入. 是故得知

唯獨有意

論曰. 若有安立阿梨耶識識體爲義. 識體處

彼中. 成立所餘一切識體爲相. 識體意識識

體及所依止成立爲見. 應知彼等爲相貌識

體  爲彼見生因. 似義顯現. 爲彼見生依止

事 釋曰. 亦成立阿梨耶識. 爲相見二識. 意

識及依止是阿梨耶識見分. 眼等識體及一

切法是相分. 此等卽是  阿梨耶識體故. 彼等

爲相貌識體者. 謂眼等爲識生因體. 成彼所

攀緣故. 爲彼見生因者於彼中起見名彼見.

爲彼所見義顯現故. 能爲意識見相續住不

斷因故. 名爲能作見生依止事

論曰. 如是等識體已成立爲唯識. 諸義旣現

前可見. 云何得知非有. 如世尊說菩薩具足

四法. 得隨順入一切識體無義. 一知相違識

相. 如餓鬼畜生人天同於一1切. 識體見有

差別. 二知無境界. 識生如攀緣過去未來及

夢影等. 三知離功用. 應得無[&FFFF]#倒. 如於實

有義中攀緣義. 識則應不成[&FFFF]#倒. 由不[&FFFF]#功

用. 得眞實智. 四2知隨順三慧故. 如諸菩薩

及得定者. 得心自在故隨其樂欲. 彼義顯現.

如有得奢摩他觀行者. 修法觀時唯以意念

中       欄

義卽顯現. 又得無分別智者. 住無分別時. 一

切義不顯現. 諸義由隨順三慧. 及前因緣故.

義無所有卽得成就. 此義中應說六偈. 後於

增上慧學勝相中說. 謂餓鬼畜生人等  釋

曰. 一知相違識相者. 諸相違者識所緣義名

爲相於中知故. 知無境界識生者. 謂見無所

攀緣而識得生. 如過去等. 知離功用應3得

無倒者. 若如所顯現義. 卽如是有者. 則不

須起對治無倒得成. 如此解知故. 隨順三智

者. 此智知諸義. 皆隨順三智故. 及得定者.

謂聲聞□支佛等. 得心自在者. 謂已得隨心

所作故. 隨心樂欲彼義顯現者. 若欲令地界

成水如念卽成. 火等亦如是故. 得奢摩他者.

謂已得三摩提故. 修行法觀者. 於諸修多羅

等中. 觀察修行故. 唯以意念義則顯現者. 於

一義中隨種種作意則種種相顯現故. 已得

無分別智者. 若如所顯現義是有則不得有

無分別智. 此智實有故. 應知彼義決定非有

分別章第4三之初

論曰. 若唯識有識義顯現. 所依止名依他性者.

云何依他何因緣說名依他. 從自熏習種子

生. 是故依他依他爲緣生已無功能. 過一刹

那自住故說名依他  釋曰. 若唯有識義顯

現所依止者. 謂離義唯有識爲義. 顯現因

卽此識體是住他. 若自所攝云何依他何因

緣名依他. 爲自因所生生已無力住故. 卽此

自攝說名爲他故名依他

論曰. 若分別性依止於他. 實無所有而義顯

現者. 云何成分別. 何故說分別. 無量相貌意

下      欄

識分別[&FFFF]#倒生因故成分別. 無有自相唯見

分別故名分別    釋曰. 依止於他者. 謂依止

依他性唯識故. 無所有者無自體故. 爲義顯

現者有義可見故. 何因緣說名分別者. 如後

次第說. 於中無量相者. 謂一切境界相故. 意

識分別者卽意識是分別故. [&FFFF]#倒生因者意

識妄倒生時攀緣因故. 無有自相者無體故.

唯見分別者唯見亂識故

論曰. 若成就性分別性. 畢5竟無所有爲相.

云何成成就. 何因緣說名成就. 體無變異故

得成就. 淸淨境界故. 一切善法中最勝等故.

由是最勝義故說名成就  釋曰. 彼畢竟無

所有爲相者. 以分別性無所有爲性故. 云何

及何因緣等者. 如前依他性說. 體不變異者

不虛□故. 如誠實6臣. 由是淸淨境界故一

切善法中最勝. 卽此淸淨境界體最勝故名

成就. 如已成就衣

論曰. 復次有能分別. 有所分別. 有分別性. 於

中何者能分別. 何者所分別. 何者分別性. 意

識爲能分別. 以是分別者. 故此意識自名言

熏習種子故. 一切識體名言熏習種子故. 是

故有無量種分別生. 一切處分別故. 以是能

分別故說名能分別. 復次依他性是所分別.

復次由此因緣故令依他性成所分別. 此是

分別性由此因緣故. 令依他性7似義顯現者

如義故. 復次云何分別能分別. 何所攀緣取

何相貌. 云何執著云何起言. 云何流布云何

增益. 攀緣於名故取依他性爲相故. 執著於

見故. 因覺觀起言故. 見等四種流布爲流布

經數:一五九六

經名:攝大乘論釋論卷第四

頁數:二八八

上     欄

故. 實無義中有義增益. 如此分別  釋曰. 云

何分別作分別者. 意識名分別. 依他性是所

分別. 由此因緣令成分別. 爲顯示此故. 論云

攀緣於名如是等取. 依他性爲相者. 卽是取

依他性中眼等名字爲相故. 何以故. 取彼相

已. 而起分別故. 見爲執著者. 謂於彼所取相.

決定如是故. 覺觀起言者. 如所執著以覺觀

爲因出言語故. 見等四種言說所言說者如

所言說. 見聞覺知等四種流布. 共相流布實

無有義. 以爲有義是增益者. 如所流布實無

有義. 取爲有義故

論曰. 復次云何此等三性. 爲有異體爲不異.

應言非異非不異. 此依他性別道理故成依

他. 別道理故. 卽此成分別. 別道理故卽此成

成就. 何等別道理. 此成依他. 依他熏習種子

生故成依他. 何別道理卽此成分別. 與分別

爲因緣相故. 卽此是分別故. 何別道理卽此

成成就. 如所分別畢竟不如是有故. 何別道

理於一識體爲一切種種識體相貌也. 阿梨

耶識識體爲彼餘生起識. 種種相貌. 應知爲

彼緣相生起故  釋曰. 與分別爲因緣相者.

意識名能分別  爲此能分別所取境界體而

生故. 卽此是分別故者. 卽此意識分別彼

相取爲所分別境界體. 以此義故依他性成

分別性. 如分別意識正分別. 所分別時此

分別畢竟無所有. 由此義故依他性成成就

性

論曰. 依他性幾種. 略說有二種依他熏習種

子故. 依他染淨性不成就故. 由此二種依他

中        欄

故. 名依他分別性亦二種. 自性分別故. 差

別分別故. 是名分別. 成就性亦二種. 本性成

就故淸淨成就故. 是名成就性  釋曰. 染淨

體不成就故名依他者. 由此依他性爲分別

分成染. 爲無分別分成淨. 於此二分中一分

不成就故. 自性分別者如眼等有眼自性作

此分別故. 差別分別者如彼眼等自性有無

常等差別. 作此分別故. 自性成就者. 謂有垢

眞如. 淸淨成就者. 謂無垢眞如

論曰. 復有四種分別. 謂自性分別差別分別.

有覺分別. 無覺分別. 有覺者. 謂善知言說衆

生. 無覺者. 謂不善知言說衆生  釋曰. 善知

言說者. 謂有言說智. 不善知言說者. 如牛羊

等雖有分別. 然於名字無能故

論曰. 復更有五種分別. 一依名分別義自

性. 如此名有此義. 二依義分別名自性. 如此

義有此名. 三依名分別名自性. 如不識義之

名於中分別故. 四依義分別義自性. 如不識

名之義於中分別故. 五依名義分別名義. 如

此義如是體如是名. 復次總攝一切分別有

十種. 一根本分別. 所謂阿梨耶識. 二所緣

相分別. 如色等識體. 三似相分別. 所謂共依

止眼識等識體. 四相變異分別. 謂老等樂受

等貪等. 1[&FFFF]#橫及時節變異等. 地獄趣等欲

界等此諸變異.  五似相變異分別. 謂卽前所

說變異此中變異. 六他授分別. 謂聞非正法

因緣. 聞正法因緣分別. 七不正分別. 謂佛法

外人聞非正法因緣. 八正分別. 謂佛法內人.

聞正法因生緣. 九執著分別. 謂不正思惟因緣

下       欄

身見爲根本. 與六十二見處相應分別. 十散

亂分別. 謂諸菩薩十種分別  釋曰. 總攝一

切分別有十種分別. 爲說此故於中根本分

別者. 爲諸分別根本自體. 亦分別卽是阿梨

耶識故. 相分別者以相貌爲相. 分別卽是色

等識體故. 似相分別者. 於彼相種類中. 若分

別生於所分別中能分別故得此名. 卽是眼

識等識體. 及依止故. 相變異分別者. 謂彼

緣相若變異. 卽此相變異體名爲分別. 老等

者謂身衰朽四大變異. 於中分別故名相變

異分別. 等者攝病及死等. 樂受等. 謂身有

變異爲相亦爾. 等者攝苦及不苦不樂等. 貪

等亦如是. 等者攝瞋癡等. 枉橫及時節變

異等者. 謂於如是身變異相中. 若攀緣生分

別故. *[&FFFF]#橫者. 謂殺縛等. 時變者. 謂寒熱等

時節改變爲相故. 地獄等者等言謂攝畜生

餓鬼等故. 欲界等者等言卽是攝色無色界

等故. 似相變異分別者似彼緣相眼識等所

有變異. 於此似相變異體起分別. 卽是如前

所說老等中變異. 何以故. 以住彼老等時. 眼

識等亦變異生故. 他授分別者. 於他所說有

二種. 謂聞非正法因緣. 聞正法因緣. 此二

種分別諸法由聞法生善不善. 亦如是解釋.

不正分別者卽是聞非正法爲因. 此法外者.

謂諸出家外道. 正分別者卽是聞正法爲因.

此法內者. 謂佛法內人. 執著分別者不正思

惟爲因故. 我見爲依止六十二見等如修多

羅說. 與此見處相應分別故. 散動分別者. 謂

諸菩薩十種分別

經數:一五九六

經名:攝大乘論釋論卷第五

頁數:二八九

上        欄

論曰. 一無有相散動二有相散動三增益散

動四損減散動五一執散動六異執散動七自

性散動八差別散動九如名取義散動十如義

取名散動. 爲對治此十種散動一切般若波

羅蜜中說無分別智. 此等障□及對治. 般若

波羅蜜義中具足應知. 經云菩薩云何行般

若波羅蜜. 舍利弗. 此菩薩卽於菩薩不見菩

薩. 不見菩薩名. 不見般若波羅蜜不見修行

不見色不見受想行識. 何以故. 色自性空非

空故空. 若色空卽非色亦非異空故有色. 色

卽是空空卽是色. 何以故. 舍利弗. 唯有名所

謂色自性. 不生不滅無染無淨假立1客名分

別諸法. 以此*客名更相流布隨所流布隨起

執著. 菩薩於此名字一切不見. 以不見故則

無執著. 如色乃至識亦爾應知以此般若波

羅蜜文句故. 得通達此等十種分別義  釋

曰. 於中無有相散動者. 卽緣此無有爲相名

爲散動. 爲對治此散動故般若波羅蜜經中.

說實有菩薩. 言實有者顯示菩薩實有空體.

卽空是體故名空體. 有相散動者緣有爲相

名爲散動. 爲對治此散動故彼經中說不見

有菩薩. 謂不見以分別依他爲體由此意故.

增益散動者爲對治此故. 彼經中說色自性

空. 爲顯分別性色空故. 損減散動者爲對治

此故彼經中說不空. 謂色法如不空故. 一執

散動者爲對治此故經言此色空非色. 何以

故. 若住他性與成就性是一者依他性亦應

如成就性. 爲淸淨境界. 異執散動者爲對治

此故. 經言非色異空. 何以故. 若此二有異卽

中       欄

法與法性亦應有異. 此異不成如無常法與

無常不可有異. 約分別性故言色卽是空空

卽是色. 以分別性色無所有卽是空. 此空卽

是色無所有. 非如依他與成就性. 自性散動

者爲對治此故. 經言舍利弗. 2惟有名所謂

色. 以色自性卽是無所有故. 差別散動者爲

對治此故. 經言自性不生不滅無染無淨. 於

中若生卽有染. 若滅卽有淨. 由不生滅故

卽無染無淨. 此等諸句其義如是. 如名3取

義散動者. 謂隨名取義. 卽是散動爲對治此

故 經言假立種種名字. 分別諸法種種者. 謂

隨義取名卽是散動. 爲對治此故. 經言假立

客名更相流布. 謂非義自性有如是名. 爲對

治此十種散動故. 說般若波羅蜜經. 由此說

爲因故無分別智生

4論曰. 若由別道理. 依他性得成5三性. 此三

性云何得不成一也. 由別道理故成依他性.

不由此成分別及成就. 由別道理故成分別.

不由此成依他及成就. 由別道理故成成就.

不由此成依他及分別

攝大乘論釋*論卷*第四

攝大乘論釋*論卷6第五

*世親菩薩造

隋天竺*三藏□多*共行矩等譯

7應知勝相勝語8第二之二

9分別章第三之餘

下         欄

10論曰. 復次云何得知依他性爲分別性. 相顯

現而住. 然非分別性體也. 於名前無智卽體

相違故. 多名有多體此相違故. 名不定雜體

相違故. 此中有偈

於名前無智    多名及不定

同及多雜體    成就此相違

法無而可見    無染而有淨

應知如幻事    亦復似虛空

釋曰. 如依他性中雖分別一分可見. 然不成

彼性顯示此故於名前無智. 同體相違故者.

若分別與依他是一體. 則離名於義中智生.

如甁離甁名. 於甁義中甁智不生. 若甁名與

甁義是一相者. 則應智自生. 以不一相故. 若

言名義同體. 卽是相違. 此中成立名是依他.

義是分別. 何以故. 此依他由名力故成所分

別又一義有多名. 若名義是一相如名有衆

多. 義亦應衆多. 若爾此義則應有多體. 此

一義有多體. 卽是相違. 是故兩性一體卽是

第二相違. 又名不定如瞿名能目九義. 若執

名義是一. 卽諸義同體. 此執是第三相違. 以

無量別相義皆成11牛等一體故. 偈中亦說此

義. 於偈中言成就者. 明依他與分別不同體

義. 成就法無而可見等. 此一偈爲敎諸弟子.

幻等譬喩故. 弟子有二種相違疑. 難法無而

可見. 無染而有淨. 於此有疑於中如幻事者.

如幻12象寶不有而可見. 義亦如是. 雖不有

而亦可見. 又如虛空雲等. 不能染汚本性淸

淨. 然雲等除時名爲淸淨. 諸法亦爾無有染

汚本性淸淨. 然除客塵障垢時. 名爲淸淨應

經數:一五九六

經名:攝大乘論釋卷第五

頁數:二九○

上        欄

知

論曰. 復次如所顯現旣不有. 此依他性一切

種悉無. 何故不成. 若無依他成就性亦無. 一

切無所有此義不成. 若依他性及成就性俱

無則無染汚及淸淨過. 現見染汚及淸淨. 是

故非一切無. 此中有偈

若無依他性    成就性亦無

則亦□不有    染汚及淸淨

釋曰. 依他性如所顯現不如是有. 今爲顯一

切種悉無不成故. 說此依他若不有成就亦

不有. 何以故. 由有染故則有淨. 是故若二

種俱無1卽一切悉無. 此義不成今當顯示謗

無染淨. 此是過失. 何以故. 現見有染有淨

故. 此依他成就二法現見是有. 若執言無則

是實有染淨而謗言無

論曰. 於佛世尊大乘廣經中. 彼經中說云

何應知分別性. 若說無所有門應知. 云何應

知依他性. 若說幻焰夢像影響水月化等譬

喩應知. 云何應知成就性. 若說四種淸淨法

應知. 四種淸淨法者. 一本性淸淨. 所謂眞如

空實際無相第一義法界等. 二離垢淸淨. 謂

卽是離一切障垢. 三至得道淸淨. 謂一切菩

提分法波羅蜜等. 四道生境界淸淨. 謂所說

大乘正法此是淸淨因故. 非分別性. 最淸淨

法界所流津液故非依他性. 此等四法中攝

得一切淨法. 此中有偈

幻等說於生    說無顯分別

四種淸淨法    此說成就性

淸淨有本性    無垢道攀緣

中        欄

一切淸淨法    此四種所攝

釋曰. 本性淸淨者是自體淸淨. 此自體卽是

眞如. 一切衆生皆有. 以平原相故. 由有此故

說一切法爲如來藏. 離垢淸淨者. 卽此眞如

離煩惱障智障垢已. 由此眞如淸淨故得名

爲佛. 至得道淸淨者. 得彼之道亦是淸淨. 卽

是菩提分. 念處等波羅蜜故. 道生境界淸淨

者. 是諸菩提分法勝得生緣. 此生緣亦是淸

淨故說道生境界淸淨. 卽是修多羅等十二

部言敎. 此言敎若是分別卽成染汚因. 若是

依他卽成虛妄. 最淸淨法界所流津液故非

虛妄. 由離此二性故得爲成就. 又此四種相

於大乘中隨說一種應知. 卽是說成就性. 於

中初二不變異成就2故名成就. 後二以不[&FFFF]#

倒故名成就. 於後偈中具明此義. 幻等說於

生者依他性說名爲 生. 隨於何處說一切法

如幻. 乃至如化等應知. 此說依他性. 說無

顯分別者若說無有色無所有乃至一切法無

所有. 應知此說分別性

論曰. 復次何因緣故. 如經所說. 依他性譬幻

事等. 爲除他人於依他性中虛妄疑故. 又云

何他人於依他性虛妄中生疑. 他人作如是

念. 云何實無有義而成境界. 爲除此疑故說

幻事譬. 若實無有義. 心及心法云何得生. 爲

除此疑故說焰譬. 若實無有義. 云何愛非愛

受用得成. 爲除此疑故說夢譬. 若實無有義

善不善業愛非愛果云何得生. 爲除此疑故

說鏡像譬. 若實無有義種種識云何得生. 爲

除此疑故說光影譬. 若實無有義種種流布

下          欄

言說. 云何得生. 爲除此疑故說3響譬. 若實

無有義. 取實三摩提中境界云何得成. 爲除

此疑故說水月譬. 若實無有義得自在菩薩

以不[&FFFF]#倒心. 爲作衆生利益事故生云何得

成爲除此疑故說變化譬  釋曰. 爲顯示依

他性故. 說幻等譬. 於中虛妄疑者. 於虛妄體

中生疑故. 於依他性中以幻等譬喩. 顯示如

幻像實無有義而成境界. 諸法亦爾. 爲除彼

疑故作幻譬. 若無義則無所攀緣. 心及心法

云何得生. 爲對治他人此疑故說焰譬. 於中

焰譬心及心法. 水喩於義如焰動故. 水義識

生實無有水. 如是心及心法亦爾. 由動故實

無有義而生於識. 諸小凡夫又復有疑. 若無

有義. 云何愛非愛受用得成. 爲除此疑故以

夢譬. 依他性如夢中. 實無有義而愛非愛受

用得成. 此中亦爾受用得成. 又復有疑若善

不善業無義. 云何愛不愛果義得成. 爲除此

疑故以鏡像譬喩. 依他性如鏡像. 實無有義

卽於自面有像智生. 實無有像義可得. 此亦

如是愛非愛果義實無所有. 然亦可見應知.

又復有疑若無有義. 云何得有種種識生. 爲

對治此故以光影譬. 依他性如人弄影. 隨種

種相貌則有多種影現. 然無實影義可得. 識

亦如是實無種種義然有種種義可見. 又復

有疑若無有義云何無量種流布言說得生.

爲除此疑故以*嚮譬. 依他性如*嚮實無有

義而亦可聞. 如是流布言說實無有義而亦

可得. 又復有疑若無有義云何得定者. 心

及心法得見於義. 由經說得定心者如實知.